open-index/open-wikipedia-markdown huggingface dataset:
Μαρκ'Αντόνιο Ιντζενιέρι

Ο **Μαρκ'Αντόνιο Ιντζενιέρι** (ιταλ. **Marc'Antonio Ingegneri**, 1536 - 1 Ιουλίου 1592) ήταν Ιταλός συνθέτης και οργανίστας.

## Βιογραφία
Γεννήθηκε γύρω στο 1536 στη Βερόνα. Καταγόταν από οικογένεια Βενετών και έκανε σπουδές αρχικά στη γενέτειρά του. Υπήρξε μαθητής του Ρούφο. Τα επόμενα χρόνια έζησε στην Κρεμόνα. Υπήρξε επίτροπος του καθεδρικού ναού το 1576 και στη συνέχεια ανέλαβε τη διεύθυνσή του.  Ανάμεσα στους μαθητές του ήταν και ο νεότατος τότε, Κλάουντιο Μοντεβέρντι. Έγραψε έργα θρησκευτικής και λαϊκής μουσικής. Τα σημαντικότερα έργα του έχουν να κάνουν με θέματα θρησκευτικά. Σε πολλά από τα έργα συγκεράζει το βενετσιάνικο στιλ του Τζιοβάννι Γκαμπριέλι με το ρωμαϊκό του Παλεστρίνα. Έγραψε δύο βιβλία με λειτουργίες, οκτώ βιβλία με μαδριγάλια όπως επίσης και θρήνους.

## Παραπομπές


## Βιβλιογραφία
*Εγκυκλοπαίδεια Παγκόσμιας Μουσικής, εκδ. Αλκυών 1993  , τ. 2, σελ. 222.

Ιντζενιερι Μαρκο Αντονιο
Κατηγορία:Συνθέτες της Αναγέννησης
Κάνωπος (μυθολογία)

Στην ελληνική μυθολογία ο **Κάνωπος** ή **Κάνωβος** ήταν Αμυκλαίος γνωστός από το ότι συμμετείχε στην Τρωική Εκστρατεία ως ο πλοίαρχος και πλοηγός του Μενελάου.

Μετά την άλωση της Τροίας, ο στόλος του Μενελάου έφθασε στα ανοικτά του Σουνίου και μετά στο ακρωτήριο Μαλέας. Μια τρικυμία όμως εκεί τον παρέσυρε στην Κρήτη, σε βραχώδη ακτή της οποίας καταστράφηκαν τα περισσότερα πλοία του. Μετά την Κρήτη, το πλοίο του Μενελάου, κυβερνώμενο από τον Κάνωπο, βρέθηκε στην Αίγυπτο, όπου κατά την *[[Οδύσσεια]]* παρέμειναν 5 χρόνια. Ο Κάνωπος ήταν πολύ ωραίος άνδρας, με συνέπεια να τον ερωτευθεί η Θεονόη, κόρη του βασιλιά της Αιγύπτου Πρωτέως, αλλά περιφρονήθηκε από αυτόν. Λίγο καιρό αργότερα ο Κάνωπος πέθανε από δάγκωμα φιδιού. Ο Μενέλαος και η Ωραία Ελένη τον έθαψαν με τιμές στο νησί που από τότε πήρε το όνομά του και έμεινε γνωστό ως **Νήσος του Κανώπου**, στο στόμιο του Νείλου. Εξάλλου, ο πλοίαρχος του Μενελάου έδωσε το όνομά του και στην αιγυπτιακή πόλη **[[Κάνωβος (πόλη)|Κάνωβο]]** στην ίδια περιοχή.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Κατηγορία:Επώνυμοι ήρωες της ελληνικής μυθολογίας
Ασσυριολογία

Η **Ασσυριολογία** είναι μικτός επιστημονικός κλάδος της Ιστορίας, που ερευνά την ιστορία, γεωγραφία και τον πολιτισμό των αρχαίων λαών της δυτικής Ασίας, των Ασσυρίων και των Βαβυλωνίων. Υπό την Ασσυριολογία υπάγεται και ένα μεγάλο μέρος της έρευνας των Χαλδαίων, των Σουμερίων, των Ελαμιτών, και μέχρι ενός σημείου των Μήδων.

Για τη συγκέντρωση του περισσότερου ασσυριολογικού και λοιπού σχετικού υλικού εκδίδονταν παλαιότερα από το 1886 στη Λειψία η λεγόμενη "Ασσυριολογική Επιθεώρηση".

Ο κλάδος της Ασσυριολογίας γεννήθηκε γύρω στο 1850 από τους ερευνητές Χινκς και Ρόουλινσον στην Αγγλία και του Ζυλ Οπέρ στη Γαλλία που φέρονται και πρωτεργάτες της αποκρυπρογράφησης της σφηνοειδούς γραφής. Μάλιστα όταν ο Οπέρ, (Jules Oppert), δημοσίευσε το 1860 το βιβλίο του "Στοιχεία της ασσυριακής γραμματικής" (Elements de la grammaire assyrianne), παρά τη πολεμική που δέχθηκε, τούτο απετέλεσε σταθμό στην επιστήμη αυτή. Η μετέπειτα ανάπτυξη που ακολούθησε συμπεριέλαβε και τις παραπάνω περιοχές έρευνας με συνέπεια σήμερα να τείνουν αυτές να χαρακτηρίζονται επιμέρους επιστήμες - κλάδοι ιστορικής έρευνας, της Ασσυριολογίας.


Κατηγορία:Μελέτη περιοχών ανά αρχαία ιστορία
Κατηγορία:Μεσανατολικές σπουδές
Κατηγορία:Σημιτικές σπουδές
Αργυρόκαστρο (κάστρο)

thumb|right|250px|Μέρος του εναπομείναντος τείχους.
Το **Αργυρόκαστρο** είναι ένα από τα κάστρα της Πελοποννήσου. Βρίσκεται κτισμένο στην ορεινή Αρκαδία πολύ κοντά στο χωριό Μαγούλιανα και σε υψόμετρο 1.450 μέτρων. Μια άλλη ονομασία του είναι *Γορτυνιακό δυναμάρι*.

Το κάστρο, που έχει ανεγερθεί την εποχή της Φραγκοκρατίας. Δεσπόζει σε ολόκληρη την περιοχή και ήταν χτισμένο σε τέτοιο οχυρό σημείο ώστε να προσφέρει ιδιαίτερη ασφάλεια. Στη θέση αυτή υπήρχε η αρκαδική πόλη Αργυρόκαστρο η οποία εξαφανίστηκε πριν από εκατοντάδες χρόνια. Στις 20 Αυγούστου του 1927 τα Μαγούλιανα μετονομάστηκαν σε Αργυρόκαστρο, αλλά χωρίς μεγάλη χρονική διάρκεια αφού σύντομα το όνομα αυτό εξέπεσε. 

Σε αυτό το κάστρο παραθέριζαν τους καλοκαιρινούς μήνες οι Βιλαρδουίνοι.

## Εξωτερικοί σύνδεσμοι
* Κάστρο Μαγουλιάνων
* Iστοσελίδα των Μαγουλιάνων

Κατηγορία:Κάστρα της Αρκαδίας
Κατηγορία:Κάστρα του Πριγκιπάτου της Αχαΐας
Primetel

Η **PrimeTel PLC** είναι κυπριακή εταιρεία τηλεπικοινωνιών, η οποία προσφέρει και αναπτύσσει υπηρεσίες φωνής δεδομένων και εικόνας.

Η εταιρεία λειτουργεί προηγμένο και αυτόνομο τηλεπικοινωνιακό δίκτυο ευρυζωνικής πρόσβασης σε Παγκύπρια βάση. Το διεθνές της δίκτυο εκτείνεται σε Γερμανία, Ελλάδα, Ρωσία και Ηνωμένο Βασίλειο, παρέχοντας σύνδεση από πόλη σε πόλη, επικοινωνία δεδομένων, δίκτυο οπτικών ινών και Υπηρεσιών IP σε Ευρώπη και Μέση Ανατολή. Η PrimeTel, είναι μία από τους ελάχιστους παρόχους στην περιοχή που μπορεί να παρέχει ολοκληρωμένο φάσμα υπηρεσιών.

Ως ο πρώτος παροχέας Ιδεατού Κινητού Δικτύου (MVNO) στην Κύπρο, η PrimeTel, έχει προχωρήσει στη διάθεση Υπηρεσιών Κινητής Τηλεφωνίας. Έχει καταστεί η πρώτη ιδιωτική Εταιρεία που μπορεί να προσφέρει συνδυασμένες υπηρεσίες Quad–Play (Σταθερή και κινητή τηλεφωνία – Internet – Τηλεόραση).

## Εξωτερικοί σύνδεσμοι
*PrimeTel Website
*My PrimeTel
*PrimeTel WiFi
*PrimeTel Short url service

Κατηγορία:Πάροχοι υπηρεσιών διαδικτύου
Κατηγορία:Τηλεπικοινωνιακές επιχειρήσεις
Κατηγορία:Επιχειρήσεις της Κύπρου
Κατηγορία:Κινητή τηλεφωνία
Μάτερ Ματούτα

Η **Μάτερ Ματούτα** *(Mater Matuta)* ήταν πρώιμη Ρωμαϊκή θεότητα, πολλές φορές ταυτιζόταν με τη θεά Αουρόρα και ήταν θεά της ανάπτυξης και της καλοτυχίας. Στην Αρχαία ελληνική μυθολογία ταυτιζόταν με την Ηώ. Θεωρείται θεά της γυναικείας ωρίμανσης, αργότερα έγινε θεά της Αυγής. Η λατρεία της βρέθηκε σε πολλές θέσεις στο Λάτιο, ο πιο διάσημος τοποθετείται στο Σάτρικο. Η Μάτερ Ματούτα είχε έναν ναό στην Ρώμη στην βόρεια πλευρά του Βοαρία Αγορά, τον καταγράφει ο Οβίδιος στο έργο του *"Φαστί"*. Ο έκτος βασιλιάς της Ρώμης Σέρβιος Τύλλιος τον αφιέρωσε στην θεά τον 6ο αιώνα π.Χ. Ο ναός καταστράφηκε (506 π.Χ.) αλλά τον οικοδόμησε ξανά ο Μάρκος Φούριος Κάμιλλος (396 π.Χ.), σχετίζεται με το *"Φεστιβάλ της Ματούτα"*. Ο ναός τοποοετείται δίπλα από τον αντίστοιχο ναό της Φορτούνα, ανακαλύφτηκε κάτω από την σύγχρονη εκκλησία του Σαντ΄Ομομπόνο.

Ένας ναός της θεάς βρέθηκε στην Ιταλική Καμπανία, έξω από την σημερινή Κάπουα, σε μια ιδιωτική έκταση που αποκαλείται *"Φόντο Πατουρέλι"*. Η τοποθεσία λεηλατήθηκε πολλές φορές με παράνομες ανασκαφές που έγιναν από την Οικογένεια Πατουρέλι στην οποία ανήκε η γη (1845, 1873). Η οικογένεια είχε αποφασίσει να πουλήσει τα αρχαιολογικά ευρήματα για προσωπικό κέρδος αλλά διέκοψε της ανασκαφές υπό τον φόβο της τιμωρίας. Οι ζημιές ωστόσο είχαν γίνει στον ναό της θεάς αν και μιά μεγάλη συλλογή διασώθηκε και μεταφέρθηκε στο Μουσείο Κάμπανο της Κάπουα. Ο Τίτος Λίβιος καταγράφει στο έργο του *"Ρωμαικές αρχαιότητες"* τον ναό της Μάτερ Ματούτα στο Σάτρικον. Οι παλιότερες αναφορές του ναού παραπέμπουν τον 6ο αιώνα π.Χ. Ο πρώτος ναός καταστράφηκε και ανοικοδομήθηκε ένας δεύτερος, την εποχή που λεηλατήθηκε το Σάτρικον από την Ρώμη (377 π.Χ., 347 π.Χ.) υπήρχαν πρόσφατες προσθήκες στον ναό, καταστράφηκε τελικά από κεραυνό (206 π.Χ.). Η οροφή του ναού περιέχει πέντε τμήματα, το πρώτο δεν έχει αναπαράσταση και το δεύτερο παριστάνει τον Ηρακλή με την Αθηνά. Ο Περσέας και το δράμα της Μέδουσας παριστάνονται στο τρίτο στάδιο και μιά μεγάλη δραματική σκηνή του Ηρακλή και της Αθηνάς στο τέταρτο, το πέμπτο δεν έχει διευκρινιστεί.


Αρχείο:Statue of Mater Matuta at the Antikensammlung Berlin.jpg|Άγαλμα της Μάτερ Ματούτα
Αρχείο:Roman terracotta mother goddess 1.JPG|Αγαλματίδιο της θεότητας από τη Βρετανία


## Παραπομπές



## Βιβλιογραφία

* Grimal P., *Słownik mitologii greckiej i rzymskiej*, Wyd. Ossolineum, 1990, s. 221.
* Owidiusz, *Fasti*

.

Κατηγορία:Θεότητες της ρωμαϊκής μυθολογίας
Παξ

Η **Παξ** *(Pax)*, που στα Λατινικά σημαίνει ειρήνη, ήταν θεότητα της ρωμαϊκής μυθολογίας. 

Στην Ελληνική μυθολογία ταυτιζόταν με την Ειρήνη, ήταν θεά που αντιπροσωπευόταν την ειρήνη. Υπήρχαν  δύο ναοί της στην αρχαία Ρώμη και η λατρεία της καθιερώθηκε με τον κανόνα του Αυγούστου. Στις 3 Ιανουαρίου γινόταν γιορτή αφιερωμένη στην Παξ. Σε αγάλματα αναπαρίσταται να κρατά κλαδιά ελιάς και σκήπτρο. Ήταν κόρη του Γιούπιτερ (Δία) και της Γιουστίτια (Δικαιοσύνης κατά την Ελληνική Μυθολογία). 

## Εξωτερικοί σύνδεσμοι
*http://www.unrv.com/culture/minor-roman-god-list.php
*http://www.theoi.com/Ouranios/HoraEirene.html
*http://www.societasviaromana.net/Collegium_Religionis/caljan.php
*http://www.pantheon.org/articles/p/pax.html 
*https://web.archive.org/web/20070216041750/http://www.loggia.com/myth/eirene.html

 

Κατηγορία:Θεότητες της ρωμαϊκής μυθολογίας
Κατηγορία:Θεότητες της ειρήνης
Στάτα Μάτερ

Στη ρωμαϊκή μυθολογία η **Στάτα Μάτερ** (*Stata Mater*) ήταν θεά προστάτιδα από τις πυρκαγιές, μερικές φορές ταυτιζόταν με την Βέστα.

Στην αρχαία Ρώμη υπήρχε άγαλμα της στο φόρουμ. Κάθε χρόνο γίνονταν τα Βουλκανάλια, εορτή αφιερωμένη στις Στάτα Μάτερ και Γιουτούρνα, νύμφη των πηγών. Κατά την διάρκεια της τελετής γινόταν επίκληση στον Βούλκαν για έλεγχο των πυρκαγιών.

Κατηγορία:Θεότητες της ρωμαϊκής μυθολογίας
Κατηγορία:Θεότητες της φωτιάς
Νέριο

Στην Ρωμαϊκή μυθολογία η **Νέριο** *(Nerio)* ήταν πρώιμη θεότητα του πολέμου και προσωποποίηση της ανδρείας.

Ήταν σύζυγος του Μαρς και πολλές φορές ταυτιζόταν με τις θεές Μινέρβα και Μπελλόνα. Οι Ρωμαίοι μετά από πολεμικές νίκες αφιέρωναν τρόπαια στην Νέριο. 

## Αναφορές


## Πηγές
*Grimal, Pierre. *The Dictionary of Classical Mythology*. Oxford: Basil Blackwell, 1986. ISBN 0-631-20102-5

Κατηγορία:Θεότητες της ρωμαϊκής μυθολογίας
Κατηγορία:Θεότητες του πολέμου
Κρόβα

Η **Κρόβα** (ιταλικά: *Crova*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου.

Συνορεύει με τους εξής δήμους: Λινιάνα, Ρονσέκκο, Σαλάσκο, Σαν Τζερμάνο Βερτσελλέζε, Σαντιά και Τροντσάνο Βερτσελλέζε.

## Οικονομία
Η οικονομία της Κρόβα στηρίζεται κυρίως στη γεωργία: κύριο προϊόν, χαρακτηριστικό της περιοχής του Βερτσέλλι είναι το ρύζι. Σε περισσότερο από το 95% της αρδευομένης έκτασης καλλιεργείται ρύζι.

## Δημογραφική εξέλιξη

Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:303
PlotArea   = left:50 bottom:50 top:30 right:30
DateFormat = x.y
Period     = from:0 till:2000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:1353
  bar:1871 from: 0 till:1529
  bar:1881 from: 0 till:1757
  bar:1901 from: 0 till:1608
  bar:1911 from: 0 till:1493
  bar:1921 from: 0 till:1316
  bar:1931 from: 0 till:1218
  bar:1936 from: 0 till:1286
  bar:1951 from: 0 till:1176
  bar:1961 from: 0 till:982
  bar:1971 from: 0 till:687
  bar:1981 from: 0 till:486
  bar:1991 from: 0 till:472
  bar:2001 from: 0 till:429

PlotData=

  bar:1861 at:1353 fontsize:XS text: 1353 shift:(-8,5)
  bar:1871 at:1529 fontsize:XS text: 1529 shift:(-8,5)
  bar:1881 at:1757 fontsize:XS text: 1757 shift:(-8,5)
  bar:1901 at:1608 fontsize:XS text: 1608 shift:(-8,5)
  bar:1911 at:1493 fontsize:XS text: 1493 shift:(-8,5)
  bar:1921 at:1316 fontsize:XS text: 1316 shift:(-8,5)
  bar:1931 at:1218 fontsize:XS text: 1218 shift:(-8,5)
  bar:1936 at:1286 fontsize:XS text: 1286 shift:(-8,5)
  bar:1951 at:1176 fontsize:XS text: 1176 shift:(-8,5)
  bar:1961 at:982 fontsize:XS text: 982 shift:(-8,5)
  bar:1971 at:687 fontsize:XS text: 687 shift:(-8,5)
  bar:1981 at:486 fontsize:XS text: 486 shift:(-8,5)
  bar:1991 at:472 fontsize:XS text: 472 shift:(-8,5)
  bar:2001 at:429 fontsize:XS text: 429 shift:(-8,5)

TextData=
  fontsize:S pos:(20,20)
  text:Data from ISTAT



## Παραπομπές


Κατηγορία:Δήμοι της Επαρχίας του Βερτσέλλι
Λινιάνα

Η **Λινιάνα** (ιταλικά: *Lignana*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου.

Βρίσκεται σε απόσταση 60 χλμ. βορειοανατολικά από το Τορίνο και 6 χλμ. νοτιοδυτικά από το Βερτσέλλι.

Συνορεύει με τους εξής δήμους: Κρόβα, Ντεζάνα, Ρονσέκκο, Σαλάσκο, Σάλι Βερτσελλέζε και Βερτσέλλι.

## Δημογραφική εξέλιξη


Colors=
  id:lightgrey value:gray(0.9)
  id:darkgrey  value:gray(0.8)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:303
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from: 0 till:1340
  bar:1871 from: 0 till:1390
  bar:1881 from: 0 till:1476
  bar:1901 from: 0 till:1696
  bar:1911 from: 0 till:1653
  bar:1921 from: 0 till:1489
  bar:1931 from: 0 till:1318
  bar:1936 from: 0 till:1401
  bar:1951 from: 0 till:1326
  bar:1961 from: 0 till:1043
  bar:1971 from: 0 till:684
  bar:1981 from: 0 till:559
  bar:1991 from: 0 till:480
  bar:2001 from: 0 till:543

PlotData=

  bar:1861 at:1340 fontsize:XS text: 1340 shift:(-8,5)
  bar:1871 at:1390 fontsize:XS text: 1390 shift:(-8,5)
  bar:1881 at:1476 fontsize:XS text: 1476 shift:(-8,5)
  bar:1901 at:1696 fontsize:XS text: 1696 shift:(-8,5)
  bar:1911 at:1653 fontsize:XS text: 1653 shift:(-8,5)
  bar:1921 at:1489 fontsize:XS text: 1489 shift:(-8,5)
  bar:1931 at:1318 fontsize:XS text: 1318 shift:(-8,5)
  bar:1936 at:1401 fontsize:XS text: 1401 shift:(-8,5)
  bar:1951 at:1326 fontsize:XS text: 1326 shift:(-8,5)
  bar:1961 at:1043 fontsize:XS text: 1043 shift:(-8,5)
  bar:1971 at:684 fontsize:XS text: 684 shift:(-8,5)
  bar:1981 at:559 fontsize:XS text: 559 shift:(-8,5)
  bar:1991 at:480 fontsize:XS text: 480 shift:(-8,5)
  bar:2001 at:543 fontsize:XS text: 543 shift:(-8,5)

TextData=
  fontsize:S pos:(20,20)
  text:Data from ISTAT



## Παραπομπές


Κατηγορία:Δήμοι της Επαρχίας του Βερτσέλλι
Ασσουρμπανιπάλ

Ο **Ασσουρμπανιπάλ** (ακκαδικά: *Aššur-bāni-apli*, αραμαϊκά: "ܐܵܫܘܿܪ ܒܵܢܝܼ ܐܵܦܠܝܼ", «Ο Ασούρ δημιουργός διαδόχου», 668 π.Χ - περ. 627 π.Χ), ήταν Ασσύριος βασιλιάς, γιος του Εσαρχαδδών και ο τελευταίος ισχυρός βασιλιάς της Νεοασσυριακής Αυτοκρατορίας (934–609 π.Χ). Είναι γνωστός για τη δημιουργία σημαντικής συλλογής  εγγράφων σφηνοειδούς γραφής στο βασιλικό παλάτι στη Νινευή. Η συλλογή αυτή, γνωστή ως Βιβλιοθήκη του Ασσουρμπανιπάλ, βρίσκεται σήμερα στο Βρετανικό μουσείο.

Στη Βίβλο ονομάζεται *Asenappar* (**Ἀσεναφὰρ** στη μετάφραση των εβδομήκοντα, Β' Έσδρας 4:10) ενώ ο ρωμαίος ιστορικός Ιουστίνος τον αναγνώριζε ως τον Σαρδανάπαλο (*Sardanapalus*).

## Παραπομπές


Κατηγορία:Βασιλείς της Ασσυρίας
Κατηγορία:Βασιλείς του Σύμπαντος
Φερεντίνα

Η **Φερεντίνα** *(Férentina)* ήταν πρώιμη θεότητα της ρωμαϊκής μυθολογίας. 

Η Φερεντίνα ήταν προστάτιδα της πόλης *Φερέντιουμ* , αρχαία ρωμαϊκή πόλη η οποία βρισκόταν 75 χιλμ από την Ρώμη και προστάτιδα της *Λατινικής κοινοπολιτείας* . Ιερό της θεάς υπήρχε και στο Λάτιο ενώ το όνομα της είχε και μια πύλη της Ρώμης. Στο Φερέντιουμ υπήρχε ναός με ξύλινο ξόανο και πηγή που σύμφωνα με την μυθολογία εκεί πνίγηκε ο Turnus Aricie. 

Κατηγορία:Θεότητες της ρωμαϊκής μυθολογίας
Ρονσέκκο

To **Ρονσέκκο** (ιταλικά: *Ronsecco*) είναι ιταλικός δήμος στην Επαρχία του Βερτσέλλι, στην περιφέρεια του Πεδεμοντίου.

Συνορεύει με τους εξής δήμους: Λινιάνα, Μπιαντσέ, Κρόβα, Τροντσάνο Βερτσελλέζε, Τριτσέρρο, Ντεζάνα και Τρίνο.

## Δημογραφική εξέλιξη

## Παραπομπές


Κατηγορία:Δήμοι της Επαρχίας του Βερτσέλλι
Ασσάριο

Το **Ασσάριο** (ασσάριον) ήταν αρχαία βασική και ρωμαϊκή μονάδα μέτρησης βάρους, μήκους, εμβαδού και χωρητικότητας καθώς και ομώνυμο νόμισμα. Το όνομα προέρχεται εκ της λατινικής "as", γενική πτώση "assis" (= ένας, μία), που προήλθε από τη δωρική διάλεκτο του Τάραντα: "ας", "αις" = εις, ένας.

Το Ασσάριο ήταν βασική μετρική μονάδα αρχικά των Ετρούσκων και στη συνέχεια των Ρωμαίων. Ως μονάδα βάρους ήταν ίσο προς 329 γραμμάρια, ενώ ως μονάδα μήκους ίσο με 297 χιλιοστόμετρα, ως μονάδα αγροτικής επιφάνειας ήταν ίσο προς 2.500 τετρ. μέτρα και ως μονάδα χωρητικότητας ίσο με 3 λίτρα και 23 κ. εκατοστά.

Ειδικότερα το ασσάριο ήταν κυρίως νομισματική μονάδα των πρωταρχικών λαών της Ιταλίας, των οποίων τα αρχικά νομίσματα ήταν ορειχάλκινα ελάσματα σε σχήμα τετράπλευρων, στην αρχή χωρίς παραστάσεις και στη συνέχεια με αναπαραστάσεις ζώων (βοδιών, αρνιών, χοίρων κ.λπ.), τα οποία έφεραν ίσως σε ανάμνηση παλαιότερων μέσων ανταλλαγής.

Κατηγορία:Ετρουσκικές μονάδες μέτρησης
Κατηγορία:Ρωμαϊκές μονάδες μέτρησης
Κατηγορία:Αρχαία ρωμαϊκά νομίσματα
Κύπελλο Ελλάδος ποδοσφαίρου ανδρών 2003-04

Στην **62η** διοργάνωση του **κυπέλλου Ελλάδας 2003-04** μετείχαν συνολικά 52 ομάδες (16 Α' εθνικής, 16 Β' εθνικής και 20 Γ' εθνικής κατηγορίας). Διεξήχθη σε 6 γύρους, συμπεριλαμβανομένου του τελικού. 

Ήταν μια διοργάνωση που κύλησε χωρίς ιδιαίτερες εκπλήξεις μέχρι τη φάση των ημιτελικών, με μόνη εξαίρεση τον αποκλεισμό του κατόχου του τροπαίου ΠΑΟΚ από την Καστοριά, ομάδα Γ' εθνικής κατηγορίας. Ήταν και η πρώτη φορά που ομάδα από αυτή την κατηγορία έφτανε ως τους ημιτελικούς της διοργάνωσης, και μάλιστα χωρίς να έχει πετύχει ούτε μία νίκη στην έδρα της (1 ισοπαλία, 3 ήττες), αλλά και μένοντας αήττητη εκτός έδρας (3 νίκες, 1 ισοπαλία).

Στον τελικό βρέθηκαν μετά από 5 χρόνια Παναθηναϊκός και Ολυμπιακός, στο φινάλε μιας πολύ δυνατής από συγκινήσεις χρονιά, μιας και οι 2 αντίπαλοι πάλεψαν ολόκληρη τη χρονιά και για την κατάκτηση του πρωταθλήματος. Οι "πράσινοι" ήταν εκείνοι που πανηγύρισαν στο τέλος την κατάκτηση του νταμπλ.

Ο τελικός είχε εξ΄ αρχής προγραμματιστεί να διεξαχθεί στο Παμπελοποννησιακό Στάδιο της Πάτρας, όμως την τελευταία στιγμή δεν δόθηκε η έγκριση για την τέλεσή του έπειτα από άρνηση της Αστυνομικής Διεύθυνσης Αχαΐας, με το φόβο της πρόκλησης επεισοδίων από τους οπαδούς των 2 ομάδων και μάλιστα ελάχιστους μήνες πριν την τέλεση των Ολυμπιακών αγώνων, καθώς και η Πάτρα συγκαταλεγόταν ανάμεσα στις Ολυμπιακές πόλεις. 

Τελικά και έπειτα από συστάσεις του Υπουργού Δημόσιας Τάξεως, Γιώργου Βουλγαράκη, για το ότι ο τελικός έπρεπε να διεξαχθεί εντός Λεκανοπεδίου Αττικής για την όσο το δυνατόν καλύτερη αστυνόμευση, ορίστηκε να γίνει στο γήπεδο του Πανιωνίου στη Νέα Σμύρνη, καθώς το Ολυμπιακό Στάδιο, λόγω της επερχόμενης τέλεσης των αγώνων, ήταν στην τελική φάση της ανακατασκευής του. Αρχικά ο δήμαρχος της Νέας Σμύρνης και πρόεδρος του ερασιτέχνη Πανιωνίου Γ.Σ., Γιώργος Κουτελάκης, εξέφρασε την αντίθεσή του και την άρνησή του για την παραχώρηση του γηπέδου και για λόγους ασφαλείας ήταν περιορισμένος ο αριθμός των εισιτηρίων που διατέθηκαν προς πώληση. Εκεί η νίκη του Παναθηναϊκού ήρθε με 3-1, σ' έναν από τους τελευταίους αγώνες της προπονητικής καριέρας του Νίκου Αλέφαντου. Πρώτος σκόρερ της διοργάνωσης αναδείχθηκε ο Ανδρέας Νινιάδης που πέτυχε 5 γκολ.

## Οι αγώνες

## Ο τελικός

* Αθήνα, Στάδιο Νέας Σμύρνης, Σάββατο 8 Μαΐου 2004
* 24px **[[Παναθηναϊκός (ποδόσφαιρο)|Παναθηναϊκός]]** -  Ολυμπιακός **3-1** (ημίχρονο: 1-0)
* **Σκόρερς**: Παπαδόπουλος (3' 13px|Πετυχημένο κεφαλιά), Κωνσταντίνου (68' 13px|Πετυχημένο σουτ, 80' 13px|Πετυχημένο σουτ) -- Τζιοβάνι (65' 13px|Πετυχημένο κεφαλιά)
* **Διαιτητής**: Γιώργος Κασναφέρης (Αργολίδας) -- Βοηθοί: Παπαδόπουλος, Τσορτανίδης
* **Εισιτήρια**: 7.500
* **Τηλεοπτική μετάδοση**: Alter (Στέφανος Δημητριάδης)
* **Πολυτιμότερος παίκτης (MVP)**: Μιχάλης Κωνσταντίνου

## Πηγές

* ΕΠΟ Κύπελλο Ελλάδος 2003-04

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2003-2004
Όλγα Τσομπανίδη

Η **Όλγα Τσομπανίδη** (16 Φεβρουαρίου 1983) είναι Ελληνίδα πρωταθλήτρια του στίβου.

## Βιογραφία
Γεννήθηκε στην Πάτρα στις 16 Φεβρουαρίου 1983 και είναι αθλήτρια της Παναχαϊκής. Αγώνισμα της είναι οι δρόμοι ταχύτητας, τα 60 και 100 μέτρα και το άλμα εις μήκος. Πρωταθλήτρια Ελλάδας στα 100 μέτρα εμπόδια το 2006 και στα 60 μέτρα το 2008. Βαλκανιονίκης στα 100 μέτρα το 2007, 3η στους βαλκανικούς του 2008 και μια 5η θέση στο ευρωπαϊκό πρωτάθλημα το 2007 με την ομάδα σκυταλοδρομίας στα 4Χ100. Είναι μέλος της εθνικής Ελλάδος στίβου , έχει επίσης πολλές πρώτες νίκες σε τοπικό επίπεδο και σε μίτινγκ.

Το 2008 βραβεύτηκε από την **ΕΑΣ Βόρειας Πελοποννήσου** για το ήθος και την πολύχρονη προσφορά της 

## Νίκες

## Αναφορές


## Πηγές
*Εφημερίδα *Η Ημέρα*, ένθετο *Day by Day*, φύλλο 24 Απριλίου 2008, του Προκόπη Κόγκου.

Κατηγορία:Ελληνίδες αθλήτριες δρόμων ταχύτητας

Κατηγορία:Αθλητές στίβου της Παναχαϊκής
Κατηγορία:Έλληνες Βαλκανιονίκες
Κατηγορία:Ελληνίδες αθλήτριες του άλματος εις μήκος
Παπινιανός

Ο **Αιμίλιος Παπινιανός** υπήρξε σημαντικός Ρωμαίος νομοδιδάσκαλος, που έζησε από το 142 ως το 212 μ.Χ. 

## Βιογραφία
Γεννήθηκε στη Συρία ή στην Αφρική και έλαβε μέρος στην εκστρατεία της Βρετάννης επί Αυτοκράτορα Σεπτίμιου Σεβήρου, ως πραίτορας.  Εκτελέστηκε το 212 , με διαταγή του Καρακάλλα, επειδή αρνήθηκε να δικαιολογήσει δημοσίως τη δολοφονία του αδερφού του, Γέτα.

## Έργα
Συνέγραψε 30 βιβλία ερωτήσεων (Quaestiones), 19 βιβλία Responsa, 2 βιβλία Definitiones και 596 χωρία των Πανδεκτών. Η μεγάλη αναγνώριση ήρθε για εκείνον μετά το θάνατό του, το 321 όταν ο Μέγας Κωνσταντίνος με ειδικό θέσπισμα (που ονομάστηκε Νόμος των Παραπομπών) αποφάσισε ότι αν οι γνώμες των νομομαθών έχουν ουσιαστικές διαφορές, θα υπερισχύουν όσες υποστήριζαν τη γνώμη του Παπινιανού.

## Παραπομπές


## Βιβλιογραφία
* *Εγκυκλοπαίδεια 2002*, τ. 15, σελ 158,  εκδ. 1984.
 

Παπινιανος
Γιουτούρνα

Στην Θρησκεία στην αρχαία Ρώμη και στην Ρωμαϊκή μυθολογία η **Γιουτούρνα** *(Juturna)* ήταν μιά από τις Ρωμαϊκές θεότητες που προστάτευαν τα Πηγάδια και τις Πηγές Υδάτων. Ήταν αδελφή της Τούρνους (Turnus), μητέρα του Φόντους (Fontus) τον οποίο απέκτησε από τον Ιανό. Σύμφωνα με μερικούς μύθους η Γιουτούρνα, αρχαία Λατινική θεότητα των πηγών που μεταμορφώθηκε από τον ύπατο θεό Γιούπιτερ σε μιά από τις Νύμφες ή τις Ναϊάδες. Ο Γιούπιτερ της παρέδωσε δύο ιερές πηγές στην Αρχαία Ρώμη, μία στο Λαβίνιο στο Λάτιο και μία δεύτερη στον ναό της Βέστα στην Ρωμαϊκή Αγορά. Η Γιουτούρνα είχε σύμφωνα με τον θρύλο είχε μια λίμνη δίπλα από το δεύτερο πηγάδι με ευρύτερες θεραπευτικές ιδιότητες, στην λίμνη αυτή οι Διόσκουροι πότισαν τα άλογα τους μετά την Ρωμαϊκή νίκη (496 π.Χ.)

## Παραπομπές



## Πηγές

*Holloway, Robert Ross. "The lady of the denarius," Numismatica e antichità classiche: quaderni ticinesi 1995 24: 207–215.
*Jaakko, Aronen. "Iuturna, Carmenta, e Mater Larum. Un rapporto arcaico tra mito, calendario e topografia." Opuscula Instituti Romani Finlandiae 4 1989 (Roma Bardi), 65–88.
*Lacus Iuturnae in http://penelope.uchicago.edu/~grout/encyclopaedia_romana/romanforum/lacusjuturnae.html
*Manning, Craig. "Nemean X and the Juturna-episode in Aeneid XII", Classical World 81 (1988) 221–2.
*Steinby, Eva Margareta. "Lacus Iuturnae 1982-1983," in Roma. Archeologia nel centro I: L’area archeologica centrale. 1985, 73–92.
*Ziolkowski, Adam. "Les temples A et C du Largo Argentina. Quelques considérations," Mélanges de l'Ecole française de Rome 98 1986: 623–641.
*Ancient sources include: Varro De ling. Lat. 1, c. 10; Ovid, Fasti, 1, v. 708, l.2 v. 585; Vergil, Aeneid 12, v. 139 (and Servian notes); Cicero, Cluent. 36; Arnobius of Sicca, Adversus gentes 3, 29
*Levi, Peter, Virgil, His Life and Times, Duckworth 1998.p. 219.

## Εξωτερικοί σύνδεσμοι

*

Κατηγορία:Νύμφες της ρωμαϊκής μυθολογίας
Γίγκμε Τίνλεϊ

Ο **Λιόνπο Γίγκμε Γιοζέρ Τίνλεϊ** (Lyonpo Jigme Yoser Thinley, 1952-) ήταν πρωθυπουργός του Μπουτάν, από το 2008 ως τον Ιούλιο του 2013.

## Βιογραφία
Γεννήθηκε το 1952 στην περιφέρεια Μπουμθάνγκ. Το "Lyonpo" είναι τίτλος που δηλώνει αξίωμα. 
Εισήλθε στην πολιτική το 1974. Το Φεβρουάριο του 1987 τιμήθηκε με τον τίτλο του Dasho και με το Κόκκινο Κασκόλ, ενώ το 1990, υπό το σύστημα ζωνών, ανέλαβε διοικητής της Ανατολικής Ζώνης. Το 1992 έγινε γραμματέας του Υπουργείου Εσωτερικών και έπειτα Υφυπουργός Εσωτερικών, τον Ιανουάριο του 1994, περίοδος κατά την οποία τιμήθηκε με το Πορτοκαλί Κασκόλ. Αργότερα το 1994 διορίστηκε Μόνιμος Αντιπρόσωπος του Μπουτάν στον ΟΗΕ και σε άλλους διεθνείς οργανισμούς στη Γενεύη.

Υπήρξε δύο φορές πρωθυπουργός, από τις 20 Ιουλίου του 1998 ως τις 9 Ιουλίου του 1999 και από τις 30 Αυγούστου του 2003 ως τις 20 Αυγούστου του 2004. Επίσης, χρημάτισε υπουργός Εξωτερικών την περίοδο 1998-2003 και έπειτα υπουργός Εσωτερικών και Πολιτισμού.
## Πρωθυπουργία
Τον Μάρτιο του 2008 κατήλθε υποψήφιος στις γενικές εκλογές με το κόμμα Druk Phuensum Tshogpa. Επρόκειτο για τις πρώτες δημοκρατικές εκλογές στην ιστορία της χώρας του. Το κόμμα του κέρδισε 45 επί συνόλου 47 εδρών στην Εθνοσυνέλευση του Μπουτάν και έτσι ο Γίγκμε Τίνλεϊ έγινε ο πρώτος εκλεγμένος πρωθυπουργός στο Μπουτάν. Ανέλαβε καθήκοντα στις 9 Απριλίου του 2008.
### Ήττα στις εκλογές 2013
Στις βουλευτικές εκλογές που διεξήχθησαν το 2013 ο Τίνλεϊ ηττήθηκε από την αντιπολίτευση του Τσέρινγκ Τομπγκάι, ο οποίος τον διαδέχθηκε στην πρωθυπουργία.

## Παραπομπές


Κατηγορία:Πρωθυπουργοί του Μπουτάν
Γιουσούφ Σαλέχ Αμπάς

Ο ** Γιουσούφ Σαλέχ Αμπάς** (*Youssouf Saleh Abbas*, 1952-) είναι πολιτικός από το Τσαντ, ο οποίος διορίστηκε από τον πρόεδρο Ιντρίς Ντεμπί στην πρωθυπουργία της αφρικανικής χώρας στις 16 Απριλίου του 2008. Παρέμεινε πρωθυπουργός ως το 2010.

## Βιογραφία
Γεννήθηκε το 1952 στην Αμπεσέ, στην επαρχία Ουαντάι στα ανατολικά

Έκανε σπουδές στη Σοβιετική Ένωση και στη Γαλλία. Πήρε το πτυχίο Μάστερ στο Διεθνές Δίκαιο. Επέστρεψε στο Τσαντ και εργάστηκε στο Υπουργείο Εξωτερικών, ως Διευθυντής επί θεμάτων Διεθνούς Συνεργασίας και ως σύμβουλος του Γενικού Διευθυντή. Στη συνέχεια ήταν Διευθυντής του Πολιτικού Γραφείου του Προέδρου Γκουκούνι Ουεντέι την περίοδο 1981-1982. Αργότερα, το 1993, ανέλαβε αντιπρόεδρος της Κυρίαρχης Εθνικής Διάσκεψης. Όντας σε αντίθεση με τον Πρόεδρο Ντεμπί, έζησε εξόριστος στη Γαλλία για αρκετά χρόνια. Το 1998 έγινε μέλος του νεοσύστατου αντάρτικου κινήματος με έδρα το Τιμπέστι, Κίνημα για Δημοκρατία και Δικαιοσύνη στο Τσαντ (MDJT), που είχε αρχηγό το Γιουσούφ Τογκοϊμί (Youssouf Togoïmi). Ο Σαλέχ Αμπάς προσέφερε τις υπηρεσίες του στο κίνημα αυτό, ως συντονιστής από το Παρίσι. Παραιτήθηκε στις 31 Οκτωβρίου του 2001 , μαζί με τρία ακόμα μέλη του κινήματος, επικαλούμενος «υπερβολές» Έπειτα από συμφωνία με την κυβέρνηση επέστρεψε στο Τσαντ και το 2006 έγινε σύμβουλος του Ντεμπί επί διεθνών σχέσεων, όπως επίσης και ειδικός αντιπρόσωπος της Δύναμης της ΕΕ στο Τσαντ (EUFOR Tchad/RCA) και της Αποστολής των Ηνωμένων Εθνών στην Κεντροαφρικανική Δημοκρατία και στο Τσαντ (MINURCAT). Παρέμεινε στις θέσεις αυτές ως το διορισμό του στην πρωθυπουργία.

Ο Ντεμπί απέλυσε τον πρωθυπουργό Ντέλουα Κασιρέ Κουμακόγιε στις 16 Απριλίου του 2008 και διόρισε στη θέση του τον Αμπάς. Ο τελευταίος παρέμεινε πρωθυπουργός σχεδόν επί δύο χρόνια. Έπειτα από πολιτικές διαφορές με τον πρόεδρο, ο Αμπάς υπέβαλε την παραίτησή του στις 5 Μαρτίου 2010 και ο Ντεμπί διόρισε αμέσως τον Εμανουέλ Ναντινγκάρ ως αντικαταστάτη.

## Παραπομπές


Κατηγορία:Πρωθυπουργοί του Τσαντ
Δίεση

Η **δίεση** είναι όρος της μουσικής σημειογραφίας που συμβολίζεται με το σύμβολο **♯** (το οποίο δεν πρέπει να συγχέεται με το αριθμητικό σύμβολο #), και γράφεται μπροστά από το φθογγόσημο, ανυψώνοντας το τονικό του ύψος κατά ένα ημιτόνιο. Ως όρος προέρχεται από την αρχαία ελληνική λέξη *δίεσις* (ετυμολογούμενη από την πρόθεση *διά* και το ρήμα *ίημι*), που σημαίνει τρόπον τινά την έκλυση ή διαφυγή . 

Επίσης, χρησιμοποιείται η *διπλή δίεση* (συμβολίζεται με Αρχείο:DoubleSharp.svg, σύμβολο που επίσης δεν πρέπει να συγχέεται με το λατινικό πεζό x καθώς και το μαθηματικό σύμβολο του πολλαπλασιασμού (×), η οποία ανυψώνει κατά δύο ημιτόνια το τονικό ύψος της νότας μπροστά από την οποία γράφεται.

Μερικές φορές χρησιμοποιείται, αν και πολύ σπάνια, και η τριπλή δίεση (♯Αρχείο:DoubleSharp.svg), που αυξάνει μια νότα κατά τρία ημιτόνια ή έναν ολόκληρο τόνο και ένα ημιτόνιο.

## Παραπομπές


## Βιβλιογραφία
* *Εγκυκλοπαίδεια Παγκόσμιας Μουσικής*, εκδ. Αλκυών 1993, τ.2., σελ. 175.

## Δείτε επίσης
* Ύφεση
* Μουσική κλίμακα

Κατηγορία:Μουσική θεωρία
Κατηγορία:Μουσική σημειογραφία
Γιουστίτια

Η **Γιουστίτια** *(Iustitia)* ήταν η θεά Δικαιοσύνη στη Ρωμαϊκή μυθολογία, ενώ στην Ελληνική μυθολογία ταυτίζεται με τη Θέμιδα.

Θεωρούνταν η ενσάρκωση της θείας τάξης και η προσωποποίηση της δικαιοσύνης στην ρωμαϊκή νομοθεσία. Απεικονίζεται κρατώντας τους ζυγούς στην αριστερή πλευρά, μερικές φορές κρατάει μαχαίρι στο δεξί χέρι, το οποίο συμβολίζει την λογική της δικαιοσύνης η οποία μπορεί να ασκείται για όλους το ίδιο. Σε νεότερες απεικονίσεις κρατά ξίφος. Επίσης σε όλες τις απεικονίσεις φοράει ένα μαντίλι στα μάτια το οποίο θέλει να δείξει την αντικειμενικότητα της προς όλους, δηλαδή "τυφλή δικαιοσύνη". 

## Εξωτερικοί σύνδεσμοι

* DOJ Seal - History and Motto
* Origin of Lady of Justice
* Φωτογραφίες της δικαιοσύνης
* Φωτογραφίες της δικαιοσύνης

Κατηγορία:Θεότητες της ρωμαϊκής μυθολογίας
Κατηγορία:Θεότητες της δικαιοσύνης
Άλαν Μάχερ

Ο **Άλαν Μάχερ** είναι παλαίμαχος Αυστραλός ποδοσφαιριστής που αγωνιζόταν στη θέση του τερματοφύλακα και ήταν μέλος της Εθνικής Αυστραλίας που πήρε μέρος στο Μουντιάλ του 1974.

## Βιογραφικό
Γεννήθηκε στις 21 Ιουλίου του 1950 και ξεκίνησε την καριέρα του το 1969 από την *Sutherland* ενώ αγωνίστηκε και στην *Μαρκόνι* (ομάδα των Ιταλών μεταναστών του Σίδνεϊ) από το 1975 μέχρι το 1983 όταν και αποσύρθηκε. Με την Μαρκόνι κατέκτησε το Πρωτάθλημα Αυστραλίας το 1979 και με την Εθνική Ομάδα είχε συνολικά 21 συμμετοχές από το 1974 έως το 1981.

## Παραπομπές


Κατηγορία:Αυστραλοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Σπες

Στην Ρωμαϊκή μυθολογία η **Σπες** *(Spēs)* ήταν θεότητα προσωποποίηση της Ελπίδας. 
Στο Φόρουμ Χολιτόριουμ υπήρχε ναός της ενώ στην τέχνη παρουσιαζόνταν κρατώντας λουλούδια. 
Ήταν προσωποποιημένη ελπίδα για καλή συγκομιδή, και για τα παιδιά, επίκληση στις γεννήσεις, σε γάμους, την επικαλούνταν οι στρατιώτες στην μάχη και άλλες σημαντικές στιγμές.
Στην Ελληνική μυθολογία ταυτιζόταν με την Ελπίδα.

Σπες
Βέριτας

Στη Ρωμαϊκή μυθολογία η **Βέριτας** *(Veritas)* (αλήθεια) ήταν η θεά της αλήθειας.

Ήταν κόρη του Σατούρνους και της Βίρτους . Σε απεικονίσεις εμφανίζεται ως παρθένα ντυμένη στα λευκά, το όνομα της δόθηκε στην δύναμη του ρωμαϊκού στρατού και θεωρούνταν μία από τις κυριότερες αρετές που έπρεπε να έχει κάθε καλός Ρωμαίος. 

Στην ελληνική μυθολογία ταυτιζόταν με την Αλήθεια. Σήμερα το όνομα Βερίτας χρησιμοποιείται από τη Ρωμαιοκαθολική εκκλησία ως έμβλημα της Δομινικανής διάταξης και από πολλά πανεπιστήμια σαν σύνθημα. 

## Παραπομπές


Κατηγορία:Θεότητες της ρωμαϊκής μυθολογίας
Βεριτας
Βίρτους (αποσαφήνιση)

Με το όνομα **Βίρτους** (*virtus* = αρετή στα λατινικά) είναι γνωστά τα παρακάτω:

* Η Βίρτους, θεότητα της ρωμαϊκής μυθολογίας.
* Ο αστεροειδής **[[494 Βίρτους]]** (494 Virtus), που πήρε το όνομά του από τη θεότητα αυτή.
* Ο Βίρτους Μπολόνια, αθλητικός σύλλογος στην Ιταλία.
Βίρτους

Στη ρωμαϊκή μυθολογία η **Βίρτους** *(Virtus)*  ήταν η θεότητα της γενναιότητας και της στρατιωτικής ισχύος, η προσωποποίηση της ρωμαϊκής δύναμης. Στην ελληνική μυθολογία ταυτιζόταν με την Αρετή.

Η Βίρτους σχετιζόταν με τον θεό Χόνος (*Honos*) που ήταν η προσωποποίηση της τιμής, και συχνά τιμάται μαζί με αυτόν. Το 210 π.Χ. ο *Marcus Claudius Marcellus* έκανε τα σχέδια για την κατασκευή κοινού ναού για τις δύο θεότητες, αλλά το κολέγιο των ποντιφικών αντέδρασε με την αιτιολογία ότι αν γινόταν ένα θαύμα στον ναό δεν θα ήξεραν οι ιερείς σε ποιόν θεό να αποδώσουν τιμές. Έτσι κατασκευάστηκαν ξεχωριστοί ναοί για τον Χόνος και τη Βίρτους. Ο ναός της Βίρτους κατασκευάστηκε κοντά στην πύλη Καπένα και ανακαινίστηκε αργότερα από τον Βεσπιανό.

Η Βίρτους εμφανίζεται με πολλά πρόσωπα, π.χ. σε νομίσματα έχει τη μορφή γέρου ή νεαρού άνδρα. Το 1776 η Αμερικάνικη πολιτεία της Βιρτζίνια στο νέο νόμισμα των τεσσάρων δολαρίων είχε στη μία πλευρά τη μορφή της Βίρτους.

## Δείτε επίσης
* Ο αστεροειδής **[[494 Βίρτους]]** (494 Virtus), που ανακαλύφθηκε το 1902, πήρε το όνομά του από τη θεότητα αυτή.
		
## Παραπομπές


Κατηγορία:Θεότητες της ρωμαϊκής μυθολογίας
Κατηγορία:Θεότητες του πολέμου
Πηλαφά Ντελίσιους

Τα **Πιλαφά Ντελίσιους** (Pilafa Delicious ή Ντελίσια) είναι ποικιλία μήλων που παράγεται στην περιοχή της Αρκαδίας. Η Ένωση Γεωργικών Συνεταιρισμών Αρκαδίας έχει κατοχυρώσει τα μήλα Πιλαφά ως Προϊόν Ονομασίας Προέλευσης (Π.Ο.Π.) από το 1994 ενώ η Ευρωπαική αναγνώριση ως ΠΟΠ έγινε το 1997. Ο επίσημος χαρακτηρισμός της ποικιλίας, η οποία δημιοργήθηκε από τον Ηλία Πιλαφά, είναι «Πιλαφά DELICIOUS Τριπόλεως» και έγινε το 1962 από το Υπουργείο Γεωργίας με απόφαση 225700/13362. Σήμερα καλλιεργούνται γύρω στα 1000-1500 στρέμματα στην Αρκαδία και η παραγωγή υπολογίζεται σε περίπου 1000 τόνους ετησίως.
μικρογραφία
μικρογραφία

Τα μήλα αυτά δεν είναι πολυ ελκυστικά εμφανισιακά. Αναγνωρίζονται απο τη κιτρινοκόκκινη θαμπή όψη και ενίοτε φέρουν στίγματα. Τα στοιχεία αυτά μπορούν να αποθαρρύνουν τους αγοραστές που δεν εχουν ξαναδοκιμάσει την επιβλητικά ξεχωριστή  τους γεύση, ιδιαίτερα αν εκτίθενται δίπλα σε ποικιλίες με ζωηρά χρώματα και αψεγάδιαστη εμφάνιση. 

Τα μήλα Πιλαφά έχουν μια ιδιαίτερη, πλούσια, ελαφρώς υπόξινη γεύση. Οι διατροφολόγοι αναγνωρίζουν σε αυτή την ποικιλία μήλων, μεγάλη θρεπτική αξία.  Ένα επιπλέον χαρακτηριστικό είναι η δυνατότητα να διατηρούνται επι μακρόν δίχως να αλλοιώνεται η ιδιαίτερη γεύση και τραγανότητα τους. Τα Ντελίσια της Τρίπολης, ή Μήλα Τριπόλεως όπως αλλιώς αποκαλούνται τα μήλα Πιλαφά, προορίζονται κυρίως για τις αγορές της Αθήνας και της Πελοποννήσου.

Τον σπόρο για τα μήλα Ντελίσια έφερε στην Κερασιά Αρκαδίας επαναπατρισθείς Ελληνοαμερικανός ονόματι Ηλιας Πιλαφάς στις αρχές του 20ού αιώνα, ιστορία που είναι πραγματικη μιας και στα Βόρεια της πολιτείας της Νέας Υόρκης, όπως αναφέρεται, καλλιεργείται και σήμερα μια ποικιλία μήλων του 19ου αιώνα που μοιάζει πολύ στην όψη και στην γεύση με αυτά της Τρίπολης. Τα μήλα αυτά ονομάζονται *[[:en:Golden_Russet|Golden Russet]]* και θεωρούνται εθνικό κειμήλιο. 

Ο  Ηλίας Πιλαφάς και η ποικιλία των μήλων έχουν αποσπάσει τα κάτωθι βραβεία και διακρίσεις:
* 1934 – 1937 – 1939: Χρυσά Βραβεία στην Διεθνή έκθεση Θεσσαλονίκης
* 1945: Βράβευση από την Ακαδημία Αθηνών «Ανθ’ ων υπέρ των μηλεών είργασται»
* 1954: Χάλκινο Μετάλλιο Γεωργικής Αξίας Βασιλέως Γεωργίου Β’ που απονεμήθηκε από τον Βασιλέα Παύλο Α'

## Παραπομπές

Κατηγορία:Φρούτα
Κατηγορία:Περιφερειακή ενότητα Αρκαδίας
Κατηγορία:Προϊόντα προστατευόμενης ονομασίας προέλευσης
Κατηγορία:Ελληνικά Προϊόντα προστατευόμενης ονομασίας προέλευσης
Σιδηροδρομικός Σταθμός Κατοχής

Ο **Σιδηροδρομικός Σταθμός Κατοχής** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 10,010 από το σταθμό Αιτωλικού, και της οποίας αποτελούσε τερματικό σταθμό. Βρισκόταν στην Κατοχή Αιτωλοακαρνανίας και πήρε το όνομά του από τον οικισμό που εξυπηρετούσε.

Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής. Διέθετε πλευρική αποβάθρα.

Κατοχη
Κατοχη
Κατοχη
Θεογάμια

Τα **Θεογάμια** ήταν αρχαίες ελληνικές εορτές, που γίνονταν σε διάφορες πόλεις σε ανάμνηση γάμων μεταξύ θεών της Ελληνικής Μυθολογίας.

## Αθήνα
Κυριότερες τέτοιες γιορτές ήταν σε ανάμνηση των γάμων του Δία και της Ήρας που γίνονταν στην  Αττική, την 4η φθίνοντος του μηνός, εξ ου και η αττική ονομασία ενός από τους μήνες του Γαμηλιώνα, κατά τη διάρκεια του οποίου τελούνταν τα Θεογάμια, και κατά τον οποίο οι Αθηναίοι προτιμούσαν να τελούν τους γάμους τους, που έκλειναν πάντα με κοινή θυσία των νεονύμφων προς τιμήν του θεϊκού ζεύγους. Στην Αθήνα τη μέρα της γιορτής δίνονταν μεγάλο γεύμα παρουσία όλων των πολιτών, των έχοντων δικαίωμα ψήφου.

## Σάμος
Στη Σάμο, ο «Ιερός Γάμος» γιορταζόταν κάθε άνοιξη, με πομπή του πανάρχαιου ανεικονικού αγάλματος της θεάς Ήρας («άξοος σανίς») συνοδεία πάνοπλων πολεμιστών και ανθηφόρων γυναικών. Το άγαλμα ήταν περιβεβλημένο με το μεγαλοπρεπές ένδυμα των νυμφευομένων γυναικών και στεφανωμένο με νέα άνθη, από όπου ονομάστηκε η θεά «Ανθεία». 

Ο Παυσανίας αναφέρει: 

Το άγαλμα ακολουθούσε η συνοδεία του Υμεναίου, η οποία οδηγούσε τη Θεά προς τον θείο σύζυγό της. Η αναπαράσταση του Ουρανίου Υμεναίου ήταν η ίδια η εικόνα της άνοιξης, εκφρασμένη με την πλήρη δύναμη της χαροποιού γονιμότητας.

## Κρήτη
Στην Κρήτη γιόρταζαν τα «Θεογάμια» προς τιμήν του θεϊκού ζεύγους. Η γιορτή περιελάμβανε μιμικές γαμήλιες τελετές και σπονδές, και τελούνταν κοντά στον ποταμό Θήρηνα (σημερινό Πλατυπέραμα) της Κνωσσού καθώς και στη Γόρτυνα.

Ο Διόδωρος ο Σικελιώτης μας παραδίδει: 

Ο Παναγής Λεκατσάς στο βιβλίο του "Διόνυσος" αναφέρει ότι ο κρηταγενής Ζευς πέθαινε κάθε χρόνο και ξαναγεννιόταν. Έτσι ο συμβολικός κύκλος της «ιστορίας» του ήταν γέννηση, εφήβωση, θεογαμία, θάνατος.

## Σικελία
Σπουδαία επίσης εορτή Θεογαμίων τελούνταν με ιδιαίτερη λαμπρότητα και στη Σικελία σε ανάμνηση των γάμων της Περσεφόνης με τον Πλούτωνα.
## Παραπομπές

## Πηγές

* Οι εορτές στην αρχαία Αθήνα, H. W. Parke 
* Λεξικό τελετών, εορτών και αγώνων των αρχαίων Ελλήνων, Λάμπρος Σ. Βρεττός 

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Θεόγνητος

Ο **Θεόγνητος** ήταν αρχαίος Έλληνας ποιητής κωμωδιογράφος και ανήκε πιθανώς στη νεότερη αττική Κωμωδία.

Ελάχιστα μόνο αποσπάσματα έχουν διασωθεί από τα δύο του έργα *Φάσμα* ή *Φιλάργυρος* και *Φιλοδέσποτος*. Τα αποσπάσματα αυτά έχουν διασωθεί στους Δειπνοσοφιστές του Αθήναιου.

## Αναφορές


Θεογνητος
Θεοδέκτης

Ο **Θεοδέκτης** ήταν αρχαίος Έλληνας φιλόσοφος, ρήτορας και ποιητής, που άκμασε στα μέσα του 4ο αιώνα π.Χ..

Ο Θεοδέκτης είχε χρηματίσει μαθητής του Ισοκράτη, του Πλάτωνα και του Αριστοτέλη. Κρίθηκε πιο αξιόλογος ως διαλεκτικός φιλόσοφος παρά ως ποιητής. Παρά ταύτα ο Θεοδέκτης καυχιόταν πως διαγωνίσθηκε 13 φορές, από τις οποίες και έλαβε συνολικά 8 στεφάνους. Είχε επίσης προσκληθεί από την Βασίλισσα της Αλικαρνασσού, την Αρτεμισία το 353 π.Χ. προκειμένου να απαγγείλει επιτάφιο προς τον σύζυγό της Μαύσωλο. 

Ο Θεοδέκτης πέθανε στην αρχαία Αρχαία Αθήνα, όπου και τιμήθηκε με μεγαλοπρεπή τάφο επί της Ιεράς Οδού που οδηγούσε προς την Ελευσίνα.

Στην δε ιδιαίτερη πατρίδα του, την Φασηλίδα της Λυκίας, τιμήθηκε με μεγάλο ανδριάντα στην αγορά της πόλης. Σε αυτόν αποδίδονται πολλά συγγράμματα υπό τους τίτλους «Σωκράτους απολογία», «Νόμοι», «Ρητορική τέχνη», και περίπου 50 τραγωδίες εκ των οποίων διασώθηκαν μόνο κάποιοι τίτλοι και ελάχιστα αποσπάσματα.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Αθηναίοι
Κατηγορία:Λυκία
Σιδηροδρομικός Σταθμός Μύλου Νεοχωρίου

Ο **Σιδηροδρομικός Σταθμός Μύλου Νεοχωρίου** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής, στη χιλιομετρική θέση 9,000 από το σταθμό Αιτωλικού. Βρισκόταν στο Νεοχώρι Μεσολογγίου και πήρε το όνομά του από τον παρακείμενο μύλο, την περιοχή του οποίου εξυπηρετούσε ως προαιρετική στάση. Δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.

Μυλος Νεοχωριου
Μυλος Νεοχωριου
Μυλος Νεοχωριου
Θεοτοκίο

**Θεοτοκίον** ονομάζεται κάθε τροπάριο, που αναφέρεται στην υπεραγία Θεοτόκο, εξού και η ονομασία του.

Η συνηθέστερη σειρά αναφοράς των «Θεοτοκίων» κατά τις εκκλησιαστικές ακολουθίες και ειδικότερα στον Όρθρο είναι μετά τα λεγόμενα «Δοξαστικά» τροπάρια· άλλες φορές ακολουθούν το «εξαποστειλάριο». Πάντοτε όμως τα «Θεοτοκία» είναι εκείνα που επισφραγίζουν την όλη σειρά των τροπαρίων. Ενώ δηλαδή τα «Δοξαστικά» εισάγονται με το «*Δόξα Πατρί και Υιώ και αγίω Πνεύματι*», τα «Θεοτοκία» εισάγονται με το: «*και νυν και αεί και εις τους αιώνας των αιώνων, αμήν*».

Τόσο ο Ακάθιστος ύμνος, όσο και οι Παρακλητικοί κανόνες περιέχουν πολύ ωραία τροπάρια αναφερόμενα στη Θεοτόκο (Θεοτοκία). Το λειτουργικό βιβλίο που περιέχει τα Θεοτοκάρια κατ' Ήχο κλπ είναι το *Θεοτοκάριον*.

Αν το θέμα τού τροπαρίου είναι ο Σταυρός και η Θεοτόκος, π.χ. τη Μ. Πέμπτη, κ.ά., το τροπάριο καλείται *Σταυροθεοτοκίον*.

Κατηγορία:Ύμνοι προς την Παναγία
Πόρος (μυθολογία)

Με το όνομα **Πόρος** ή **Πόρους** είναι γνωστές δύο θεότητες της ελληνικής και της ρωμαϊκής μυθολογίας:

# Ο Πόρος στο συμπόσιο του Πλάτωνα ήταν η προσωποποίηση της Επαγγελίας και η αποφυγή της Πενίας.
# Θεότητα της Ρωμαϊκής μυθολογίας ο **Πόρους** *(Porus)* ήταν γιος της Μέτις *(Metis)* και η προσωποποίηση της αφθονίας.

Πορος
Πορος
Φράους

Η  **Φράους** (*Fraus*-Απάτη) ήταν θεότητα της ρωμαϊκής μυθολογίας.

Στη ρωμαϊκή μυθολογία, η απάτη ήταν η θεά της προδοσίας, και βοηθός του θεού Μέρκουρι. Από την θεότητα αυτή προήλθε και η λέξη "απάτη" . Η ίδια θεότητα με το ίδιο όνομα υπάρχει και στην Ελληνική μυθολογία. Στην κελτική μυθολογία, η απάτη ήταν μια πολύ επιθετική λέξη που χρησιμοποιείται για να περιγράψει τις πόρνες.

Κατηγορία:Θεότητες της ρωμαϊκής μυθολογίας
Κατηγορία:Θεότητες της απάτης και της πονηριάς
Βικτώρια (μυθολογία)

thumb|285px|Ρωμαϊκό νόμισμα με τη μορφή της Βικτώριας και του Κωνσταντίνου Β΄
Στη ρωμαϊκή μυθολογία η **Βικτώρια** (*Victoria*) ήταν η θεότητα προσωποποίηση της Νίκης. Στην Ελληνική μυθολογία ταυτιζόταν με τη θεά Νίκη.

΄Ήταν πρώιμη αγροτική θεότητα των Σαβίνων, που την ονόμαζαν *Βακούνα* και οι Ρωμαίοι την προσάρμοσαν στη δική τους θρησκεία. Το όνομά της στα ελληνικά, αλλά και στα σημερινά ιταλικά σημαίνει «νίκη». Υποκοριστικά του ονόματος είναι: Βίκο.

Σε αντίθεση με την Ελληνική θεότητα Νίκη, η Βικτώρια ήταν σημαντική για τη ρωμαϊκή κοινότητα. Υπήρχαν πολλοί ναοί προς τιμήν της και πανάρχαια λατρεία. Η μορφή της εμφανιζόταν σε ρωμαϊκά νομίσματα, κοσμήματα, στην αρχιτεκτονική και σε άλλες τέχνες. Η μορφή που την αναπαριστούσε απεκονιζόταν πάνω σε άρμα.

## Δείτε επίσης
* Ο αστεροειδής **[[12 Βικτώρια]]** (Victoria), που ανακαλύφθηκε το 1850, πήρε το όνομά του από την παραπάνω θεά.

## Εξωτερικοί σύνδεσμοι
* 

Κατηγορία:Θεότητες της ρωμαϊκής μυθολογίας
Κατηγορία:Θεότητες του πολέμου
Ποστβέρτα

Στην Ρωμαϊκή μυθολογία η **Ποστβέρτα** *(Postverta)*  ήταν η θεά του παρελθόντος, μαζί με τη θεά Πορίμα ήταν οι δύο νύμφες προστάτιδες της γέννας. 

Κατά την διάρκεια της γέννας προσεύχονταν στις θεές για να έχει αίσιο τέλος ο τοκετός. Οι αρχαίοι Ρωμαίοι πίστευαν ότι οι δύο θεές παρίσταντο στην γέννας η Πορίμα βοηθούσε στην αρχή και η Ποστβέρτα στο τέλος της γέννας.

Κατηγορία:Θεότητες της ρωμαϊκής μυθολογίας
Κατηγορία:Θεότητες του χρόνου και της μοίρας
Κατηγορία:Θεότητες-προστάτες των παιδιών
Noob

Το **noob** ή **n00b** (εξελληνισμένα **νουμπάς**, ψάρακας, πρωτάρης), χρησιμοποιείται ως όρος στην «αργκό» του Διαδικτύου για τους νέους χρήστες του online gaming αλλά και για εκείνους των οποίων οι δεξιότητες προσομοιάζουν σε νέο παίκτη.

## Ετυμολογία
Η λέξη αποτελεί παραλλαγή του "newbie", η οποία μαρτυρείται στις ΗΠΑ και την Αυστραλία πηγές της δεκαετίας του 1850 και σημαίνει ένας νεοφώτιστος σε ένα μέρος ή κατάσταση. Εναλλακτικά, μπορεί να προέρχονται από το βρετανικό κοινό αργκό σχολείο "νέο αγόρι» ή «νέο αίμα», η οποία αποδίδεται με την ίδια εποχή και εφαρμόστηκε σε ένα μαθητή κατά την πρώτη θητεία του. Στη δεκαετία του 1960, του 1970, ο όρος "newbie" είχε μια περιορισμένη χρήση μεταξύ των αμερικανικών στρατευμάτων στον πόλεμο του Βιετνάμ ως όρος λαϊκού ιδιώματος για έναν νέο άνθρωπο σε μια μονάδα. Αρχαιότερη γνωστή χρήση της στο διαδίκτυο μπορεί να έχουν για την ομάδα συζήτησης Usenet talk.bizarre. Ο όρος αυτός θεωρείται ότι έχει εισέλθει σε απευθείας σύνδεση χρήση, από το 1981.

## Παραλλαγές
Προερχόμενος από μια προφορική παράδοση, ο όρος έχει παραλλαγεί στην ορθογραφία. Μεταξύ των εναλλακτικών μορφών είναι newby, nubie και newbee.

## Σημερινή χρήση
Το **noob** χρησιμοποιείται πλέον, όταν γίνεται αναφορά σε νέους χρήστες υπολογιστών και διαδικτύου. Έχει ακόμα επικριτικό και προσβλητικό τίτλο και πολλές φορές χρησιμοποιείται και από πολλούς χρήστες, σε διάφορες online συζητήσεις, και παιχνίδια για να δηλώσουν ότι δεν έχουν αρκετές γνώσεις πάνω στο αντικείμενο ή να ζητήσουν κάπου βοήθεια και παραπάνω πληροφορίες. Η λέξη σημαίνει ότι ο χαρακτηριζόμενος είναι άχρηστος.

## Άλλες λέξεις με παρόμοιο νόημα
Παρόμοιο νόημα έχουν οι λέξεις της φανταρίστικης αργκό για τον νεοσύλλεκτο ή για τον νέο στη μονάδα φαντάρο όπως «νιούφης», «νουμπάς», «νουμπάκι», «ψάρακας» και «νέοπας» καθώς επίσης και «νουμπίδι» και «νουμπίδιο».

## Παραπομπές


## Εξωτερικοί σύνδεσμοι
* Urban Dictionary

Κατηγορία:Πολιτισμός του Διαδικτύου
Κατηγορία:Κουλτούρα βιντεοπαιχνιδιών
Κατηγορία:Αργκό του Διαδικτύου
Ντούσαν Ουτιεσένοβιτς

Ο **Ντούσαν "Ντάγκ" Ουτιεσένοβιτς** (Σερβικά: *Душан "Даг" Утјешеновић*), είναι παλαίμαχος Σέρβος ποδοσφαιριστής που αγωνιζόταν ως αμυντικός και πρώην διεθνής με την Εθνική Αυστραλίας.

Γεννήθηκε στις 8 Οκτωβρίου του 1946 και ξεκίνησε την καριέρα του το 1967 από την ΟΦΚ Βελιγραδίου. Το 1969 μετανάστευσε στην Αυστραλία συνεχίζοντας για ένα χρόνο στην *Footscray JUST* (ομάδα Γιουγκοσλάβων μεταναστών) και μετέπειτα στην *St George Saints* μέχρι το 1980 όταν και αποσύρθηκε από την ενεργό δράση αναλαμβάνοντας το πόστο του προπονητή σε διάφορες αυστραλιανές ομάδες.

Με την Εθνική Αυστραλίας είχε από το 1972 έως το 1976, 36 συμμετοχές και 2 γκολ ενώ πήρε μέρος και στο Μουντιάλ του 1974.

## Παραπομπές


## Εξωτερικοί σύνδεσμοι
* 

Κατηγορία:Σέρβοι ποδοσφαιριστές
Κατηγορία:Αυστραλοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1974
Κατηγορία:Ποδοσφαιριστές Φουτσκρέι ΓΓΣΤ
Γέρακας (αποσαφήνιση)

Με το τοπωνύμιο **Γέρακας** αναφέρονται οι εξής περιοχές:

*Γέρακας Αττικής: Προάστιο της Βόρειας Μεσογαίας στην Ανατολική Αττική που συνορεύει με το πολεοδομικό συγκρότημα των Αθηνών.
*Γέρακας Λακωνίας: Παράλιος Οικισμός της Λακωνίας στην Πελοπόννησο.
*Γέρακας Αλοννήσου: Χωριό της Αλοννήσου.
*Γέρακας Ξάνθης: Χωριό της Ξάνθης.

Κατηγορία:Αποσαφηνίσεις ελληνικών τοπωνυμίων
Ανδριάντας

**Ανδριάντας** ονομάζεται το γλυπτό ολόσωμο ομοίωμα συγκεκριμένου θνητού πάντοτε, ανθρώπου, που μπορεί να είναι από μάρμαρο, μέταλλο, ξύλο κ.λπ.. 

Αδριάντες που δεν αφορούσαν συγκεκριμένους ανθρώπους λάμβαναν διάφορες γενικές ονομασίες π.χ. κούροι, καρυάτιδες κ.λπ..

## Παραπομπές
Θεοίνια

Τα **Θεοίνια** (θεός + οίνος) ήταν αρχαίες ελληνικές γιορτές, αντίστοιχες με τις σύγχρονες γιορτές του κρασιού, που τελούνταν σε διάφορες πόλεις κυρίως οινοπαραγωγές. Στις γιορτές αυτές τιμούσαν οι αρχαίοι Έλληνες ιδιαίτερα τον προστάτη θεό τον Διόνυσο εξ ου και ονομάζονταν πολλές φορές «θέοινος».

Ιδιαίτερα καλούνταν «θεοίνια» οι εορτές που γίνονταν στην Αρχαία Αθήνα και στους πέριξ δήμους της Αττικής κατά τις μεγάλες Διονυσιακές εορτές. Σε πολλούς τόπους που διοργανώνονταν τέτοιες εορτές υπήρχαν και ιδιαίτερα ιερά που λέγονταν ομοίως «θεοίνια».

Κατηγορία:Αρχαίες αθηναϊκές εορτές